## Odluka o općinskim porezima Općine Gračišće

### NN 138/2002 (26.11.2002.), Odluka o općinskim porezima Općine Gračišće

# OPĆINA GRAČIŠĆE

2252

Na teme­lju članka 3. i 30. Zakona o financira­nju
jedinica lo­kalne i područne (re­gionalne) samouprave (»Narodne novine« broj
117/93., 69/97., 33/00., 73/00., 127/00. i 59/01.) i članka 16. Statuta Općine
Gračišće (»Službene novine Grada Pazina« 26/01), Općinsko vijeće Općine
Gračišće na sjednici održanoj 31. listopada 2002. godine donijelo je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom Odlukom uvode se općinski porezi i prirez
koji su vlastiti izvor prihoda Općine Gračišće.

Članak 2.

Općinski porezi i prirez plaćaju se na području
općine Gračišće prema Zakonu o financira­nju lokalne i područne (re­gionalne)
samouprave (»Narodne novine«, broj 117/93., 69/97., 33/00., 73/00., 127/00. i
59/01.) i prema ovoj Odluci.

Članak 3.

Ovom Odlukom utvrđuju
se stope, visina te način obračuna i plaća­nja prireza i općinskih poreza.

Članak 4.

Glede razreza, naplate,
žalbe obnove postupka, zastare i drugih postupovnih odredaba pri plaća­nju
prireza i općinskih poreza shodno se primje­njuju propisi Opće­g poreznog
zakona.

Članak 5.

Općina Gračišće uvodi s­ljedeći
prirez i poreze:

1. prirez porezu na
dohodak,

2. porez na potroš­nju,

3. porez na kuću za
odmor,

4. porez na tvrtku ili
naziv,

5. porez na korište­nje
javnih površina.

II. OPĆINSKI POREZI

1. Prirez porezu na dohodak

Članak 6.

Prirez porezu na
dohodak plaćaju obveznici poreza na dohodak koji imaju prebivalište na području
općine Gračišće.

Prirez porezu na
dohodak za obveznike plaća­nja obračunava se po stopi od 5%.

Članak 7.

Prirez porezu na
dohodak uplaćuje se na propisani uplatni račun istodobno s isplatom dohotka.

Članak 8.

Poslove utvrđiva­nja,
evidentira­nja, nadzora, naplate i ovrhe radi naplate prireza porezu na dohodak
Općine Gračišće, obav­ljat će Porezna uprava, Područni ured, Ispostava Pazin.

2. Porez na potroš­nju

Članak 9.

Porez na potroš­nju
plaća se na potroš­nju alkoholnih pića, piva i bezalkoholnih pića po stopi od
3%.

Članak 10.

Obveznik poreza na
potroš­nju iz članka 9. ove Odluke jest svaka pravna i fizička osoba koja pruža
ugostite­ljske usluge.

Članak 11.

Osnovicu poreza na
potroš­nju čini prodajna cijena pića koja se proda u ugostite­ljskim objektima.

Članak 12.

Obveznik poreza na
potroš­nju obračunava i plaća porez na potroš­nju na propisani uplatni račun na
način i u rokovima propisanim za obračun i uplatu poreza na dodanu vrijednost.

3. Porez na kuću za odmor

Članak 13.

Porez na kuću za odmor plaćaju pravne i fizičke
osobe koje su vlasnici kuće za odmor.

Članak 14.

Kuća za odmor smatra se svaka zgrada ili dio
zgrade ili stan koji se koriste povremeno ili sezonski.

U postupku dokaziva­nja statusa kuće za odmor
osim osobne iskaznice uzimat će se u obzir i s­ljedeća dokumentacija: putovnica,
visina utroška električne energije, vode, telefona, prijem poštanskih poši­ljki,
potvrda o zasnovanom radnom odnosu, izjava o izabranom liječniku, izjava
svjedoka, mjesto podnoše­nja porezne prijave i drugi dokazi.

Članak 15.

Porez na kuću za odmor plaća se u visini 15,00
kn/m˛ korisne površine kuće za odmor.

Članak 16.

Porez na kuće za odmor ne plaća se na kuće za
odmor koje se ne mogu koristiti.

Kućama za odmor iz stavka 1. ovog članka
smatraju se kuće za odmor koje se ne mogu koristiti zbog prirodnih nepogoda
(poplava, požar, potres), te starosti i trošnosti.

Kućom za odmor ne smatraju se gospodarstvene
zgrade koje služe za smještaj po­ljoprivrednih strojeva, oruđa i drugog
pribora.

Porez na kuće za odmor ne plaća se na kuće za
odmor za vrijeme dok su u ­njima smješteni prognanici i izbje­glice.

Članak 17.

Obveznik poreza na kuće za odmor dužan je
nadležnom tijelu iz članka 29. ove Odluke dostaviti podatke o kući za odmor, o
mjestu gdje se kuća nalazi te o korisnoj površini kuće do 31. ožujka godine za
koju se utvrđuje porez na kuće za odmor.

Porez na kuće za odmor plaća se na propisani
uplatni račun u roku od 15 dana od dana dostave rješe­nja o utvrđiva­nju tog
poreza.

4. Porez na tvrtku ili naziv

Članak 18.

Obveznici poreza na
tvrtku ili naziv su pravne ili fizičke osobe koje su obveznici poreza na dobit
ili poreza na dohodak i re­gistrirane su za obav­lja­nje djelatnosti.

Osobe iz stavka 1. ovog
članka koje u svom sastavu imaju poslovne jedinice (prodavaonice, pogone,
radionice, prodajna mjesta), obveznici su poreza na tvrtku za svaku poslovnu
jedinicu, a porez plaćaju općini ili gradu na čijem se području poslovna
jedinica nalazi.

Tvrtka odnosno naziv u
smislu ovog članka smatra se ime pod kojim tvrtka ili rad­nja sudjeluje u
pravnom prometu.

Članak 19.

Porez na tvrtku ili
naziv plaćaju pravne ili fizičke osobe re­gistrirane za obav­lja­nje
djelatnosti u godiš­njem iznosu i to:

1. Pravne osobe
(klasifikacija prema Zakonu o računo­vodstvu)

– velika trgovačka
društva 2.000,00 kuna

– sred­nja trgovačka
društva 1.500,00 kuna

– mala trgovačka
društva 1.000,00 kuna

2. Fizičke osobe
(sukladno propisima o obrtu)

– 750,00 kuna –
obveznici poreza na dohodak koji obav­ljaju ugostite­ljsku, trgovačku ili
zabavnu djelatnost,

– 500,00 kuna – obveznici poreza na dohodak koji
obav­ljaju proizvodne, uslužne i druge djelatnosti.

Članak 20.

Ako postoji više vlasnika obrtničke rad­nje ili
tvrtke, plaća se samo jedan porez na tvrtku ili naziv.

Poslovne jedinice u sastavu pravne i fizičke
osobe plaćaju 50% propisanog poreza.

Članak 21.

Porez na tvrtku ili naziv plaća se unaprijed za
tekuću godinu na propisani uplatni račun u roku od 15 dana od dana dostave
rješe­nja kojim je porez utvrđen.

Ako se tvrtka upiše u re­gistar u drugoj
polovici godine, plaća se 50% propisanog poreza.

Članak 22.

Obveznik poreza na tvrtku ili naziv dužan je
naziv tvrtke, promjenu naziva tvrtke i svaku drugu promjenu što utječe na
visinu poreza, prijaviti nadležnom tijelu iz članka 29. ove Odluke u roku 15
dana od upisa u re­gistar, odnosno od nastale promjene.

Članak 23.

Porez na tvrtku ili naziv ne plaćaju obveznici
poreza koji ne obav­ljaju djelatnost te javna poduzeća koja su u vlasništvu
Općine Gračišće.

Porez na tvrtku ili naziv ne plaćaju tijela,
ustanove i organizacije koje ne obav­ljaju gospodarsku djelatnost odnosno ne
ostvaruju dobit.

Članak 24.

Porez na tvrtku ili naziv ne plaćaju pravne i
fizičke osobe u prvoj godini svog poslova­nja dok u drugoj godini svog poslova­nja
plaćaju 50% navedenog poreza.

5. Porez na korište­nje javnih površina

Članak 25.

Porez na korište­nje javnih površina plaćaju
pravne i fizičke osobe koje koriste javne površine.

Javnim površinama, u smislu ove Odluke, smatraju
se zem­ljišta unutar građevnog područja koja su, u skladu s prostornim planom
namije­njena općoj uporabi (ulice, trgovi, igrališta, zelene površine i sl.).

Članak 26.

Porez na korište­nje javnih površina obračunava
se i naplaćuje mjesečno po m˛ ili po metru dužnom i to 15,00 kuna/m˛ mjesečno.

Porez iz stavka 1. plaća se mjesečno, za puni
mjesec bez obzira koliko se dana u mjesecu koristi javna površina.

Uvjeti za korište­nje javne površine iz ovog
članka, visina poreza i način plaća­nja tog poreza utvrđuju se Ugovorom o
korište­nju javnih površina. Porez za prvi mjesec korište­nja javne površine
plaća se prije potpisa Ugovora, a ostali – mjesečno, unaprijed, najkasnije do
petog u mjesecu za tekući mjesec.

Članak 27.

Porez za korište­nje javnih površina obračunava
se za dan korište­nja i po m˛ ili po metru dužnom, a naplaćuje se 7,50 kuna/m˛
dnevno.

Iznimno iz stavka 1. ovog članka za korište­nje
javne povr­šine prigodom raznih kulturnih i ostalih manifestacija plaća se
porez za korište­nje javne površine u iznosu od 50,00 kuna/m˛ dnevno.

Porez iz stavaka 1. i
2. ovog članka plaća se dnevno, unaprijed, prije zauzeća javne površine,
odnosno prije izdava­nja odobre­nja za dnevno korište­nje javne površine, za
sve dane korište­nja.

Članak 28.

Poslove
dodjele, obračuna i naplate poreza za korište­nje javnih površina obav­lja
Jedinstveni upravni odjel Općine Gračišće.

III. PROVEDBENE ODREDBE

Članak 29.

Poslove utvrđiva­nja,
evidentira­nja, nadzora, naplate i ovrhe radi naplate općinskih poreza
propisanih ovom Odlukom, osim prireza porezu na dohodak i poreza na korište­nje
javnih površina, obav­ljat će Upravni odjel za financije i proračun Istarske
županije, Odsjek za utvrđiva­nje i naplatu poreza i vlastitih prihoda.

Članak 30.

Poreznoj upravi za obav­lja­nje
poslova iz članka 8. ove Odluke, pripada naknada u iznosu od 5% od ukupno
naplaćenih prihoda.

Upravnom odjelu za
financije i proračun Istarske županije, Odsjeku za utvrđiva­nje i naplatu
poreza i vlastitih prihoda za obav­lja­nje poslova iz članka 29. ove Odluke
pripada naknada u iznosu od 5% od ukupno naplaćenih prihoda.

Članak 31.

Porezna uprava i
Upravni odjel za financije i proračun Istarske županije, Odsjek za utvrđiva­nje
i naplatu poreza i vlastitih prihoda, dužni su do 15. u mjesecu za prethodni
mjesec, Općini Gračišće dostav­ljati izvješće o utvrđenim i naplaćenim
porezima.

Članak 32.

Ovlašćuje
se nadležna organizacija platnog prometa zadužena za naplatu javnih prihoda da
naknadu Poreznoj upravi obračuna i uplati u Državni proračun, a naknadu
Upravnom odjelu za financije i proračun Istarske županije, Odsjek za utvrđiva­nje
i naplatu poreza i vlastitih prihoda u Županijski proračun i to zad­nje­g dana
u mjesecu za protekli mjesec.

IV. ZAVRŠNE ODREDBE

Članak 33.

Danom primjene ove
Odluke prestaje važiti Odluka o lokalnim porezima Općine Gračišće (»Službene
novine Grada Pazina« broj 2/94 i 9/95) i Odluka o prijenosu poslova poreznoj
upravi (»Službene novine Grada Pazina« broj 13/02).

Ova Odluka stupa na
snagu osmog dana od dana objave u »Narodnim novinama« a primje­njuje se od 1.
siječ­nja 2003. godine, osim odredbi točke 4. Glave II. ove Odluke koje se
primje­njuju danom stupa­nja na snagu ove Odluke.

Ova Odluka objavit će se i u »Službenim novinama
Grada Pazina i općina Cerov­lje, Gračišće, Karojba, Lupoglav, Motovun, Sv.
Petar u šumi i Ti­njan«.

Klasa: 410-01/02-01/03
Urbroj: 2163/02-02-02-02-2
Gračišće, 31. listopada 2002.

Predsjednik
Općinskog vijeća
**Ivan** **Mijandru****ši****ć,** v. r.

Odluka, NN 138/2002-2252